स्टॉल खोलने के लिए महिलाओंं को 33% आरक्षण
ग्वालियर| भारतीय रेलवे ने नई खानपान नीति के तहत सभी श्रेणी के स्टेशनों पर प्रत्येक श्रेणी के खानपान स्टॉल के आवंटन में महिलाओं के लिए कुल 33 प्रतिशत कोटा आरक्षित किया है। रेल मंत्री सुरेश प्रभु ने हाल ही में नई कैटरिंग पॉलिसी-2017 लांच की है, जिसमें नई सुविधाएं जोड़ी गई हैं। नई खानपान नीति में सुविधाओं के साथ महिलाओं के लिए विशेष प्रावधान किए हैं। इस नीति के तहत महिलाओं के लिए ए-1, ए, बी, सी श्रेणी के स्टेशनों पर न्यूनतम 8 प्रतिशत आरक्षण रहेगा। वहीं डी, ई, एफ श्रेणी के स्टेशन पर न्यूनतम 17 प्रतिशत आरक्षण रहेगा। वर्तमान में रेलवे द्वारा देश में 8 हजार खानपान स्टॉल संचालित किए जा रहे हैं।
रेलवे स्टेशन
hin_Deva hin_Deva bho_Deva